****

**แผนพัฒนาพนักงานเทศบาลตำบลเขาชุมทอง**

**ระยะเวลา 3 ปี (ปีงบประมาณ 2564 - 2566)**



**เทศบาลตำบลเขาชุมทอง**

**อำเภอร่อนพิบูลย์ จังหวัดนครศรีธรรมราช**

สำนักปลัดเทศบาล (งานการเจ้าหน้าที่)

โทร. 0 - 7580 - 9320

โทรสาร. 0 - 7580 - 9321

**คำนำ**

 การจัดทำแผนพัฒนาพนักงานเทศบาลตำบลเขาชุมทอง มีวัตถุประสงค์เพื่อให้เทศบาลนำไปใช้ในการวางแผนพัฒนาบุคลากรแต่ละตำแหน่งให้มีความรู้ทักษะ ทัศนคติที่ดี คุณธรรมและจริยธรรม อันจะทำให้ปฏิบัติหน้าที่ราชการได้อย่างมีประสิทธิภาพ

 เทศบาลตำบลเขาชุมทอง จึงได้จัดทำแผนพัฒนาพนักงานเทศบาล ระยะเวลา 3 ปี (ปีงบประมาณ 2564 - 2566) ขึ้น ตามกรอบของแผนอัตรากำลังพนักงานเทศบาล

เทศบาลตำบลเขาชุมทอง

**แผนพัฒนาพนักงานเทศบาลตำบลเขาชุมทอง**

**ระยะเวลา 3 ปี (ปีงบประมาณ 2564 - 2566)**

**สารบัญ**

**เรื่อง หน้า**

1 หลักการและเหตุผล 1

2 เป้าหมายในการพัฒนา 1

3 ยุทธศาสตร์การพัฒนา 1

4 หลักสูตรการพัฒนา 2

5 วิธีการพัฒนา 2

6 งบประมาณในการดำเนินการ 3

7 การติดตามและประเมินผล 3

8 แผนการดำเนินการพัฒนาพนักงานเทศบาล 4

9 สรุปจำนวนอัตรากำลังตามโครงสร้างส่วนราชการ 7

- 1 -

**แผนพัฒนาพนักงานเทศบาลตำบลเขาชุมทอง**

**ระยะเวลา 3 ปี (ปีงบประมาณ 2564 - 2566)**

**1. หลักการและเหตุผล**

 1.1 ตามรัฐธรรมนูญแห่งราชอาณาจักรไทย พ.ศ.2550 ได้บัญญัติให้องค์กรปกครองส่วนท้องถิ่นมีความเป็นอิสระในการบริหารงานบุคคลตามความต้องการและเหมาะสมของท้องถิ่น

 1.2 ตามพระราชบัญญัติระเบียบบริหารงานบุคคลส่วนท้องถิ่น พ.ศ.2542 ได้กำหนดให้เทศบาลมีคณะกรรมการพนักงานเทศบาลจังหวัด (ก.ท.จ.) และมีหน้าที่กำหนดหลักเกณฑ์และเงื่อนไขเกี่ยวกับการบริหารงานบุคคลของเทศบาลให้เหมาะสมกับลักษณะการบริหารงานบุคคลของเทศบาลที่คณะกรรมการกลางเทศบาลกำหนด

 1.3 คณะกรรมการพนักงานเทศบาลจังหวัดนครศรีธรรมราช ได้กำหนดหลักเกณฑ์และเงื่อนไขเกี่ยวกับการบริหารงานบุคคลของเทศบาล ซึ่งมีผลบังคับใช้ตั้งแต่ 25 พฤศจิกายน 2545 เป็นต้นไป ตามหลักเกณฑ์ดังกล่าวในส่วนที่ 4 เรื่องการพัฒนาพนักงานเทศบาล กำหนดให้เทศบาลจัดทำแผนพัฒนาพนักงานเทศบาลเพื่อเพิ่มพูนความรู้ทักษะ ทัศนะคติที่ดี คุณธรรมและจริยธรรมอันจะทำให้ปฏิบัติหน้าที่ราชการได้อย่างมีประสิทธิภาพ ในการจัดทำแผนพัฒนาพนักงานเทศบาลต้องกำหนดตามกรอบของแผนแม่บทบาทการพัฒนาพนักงานเทศบาลที่ ก.ท. กำหนด โดยให้กำหนดเป็นแผนพัฒนาพนักงานเทศบาลมีระยะเวลา 3 ปี ตามกรอบของแผนอัตรากำลังของพนักงานเทศบาล

 ในการจัดทำแผนพัฒนาพนักงานเทศบาลเป็นสิ่งที่จำเป็นอย่างยิ่ง เพราะเป็นการหาความจำเป็นในการพัฒนาพนักงานเทศบาล การศึกษาวิเคราะห์ถึงความจำเป็นที่จะต้องพัฒนาพนักงานเทศบาลตำแหน่ง ต่าง ๆ ทั้งในฐานะตัวบุคคลและฐานะตำแหน่งตามที่กำหนดในส่วนราชการตามแผนอัตรากำลังเทศบาลตลอดทั้งความจำเป็นในด้านความรู้ความสามารถในการปฏิบัติงาน ด้านความรู้ความสามารถและทักษะเฉพาะของงานในแต่ละตำแหน่ง ด้านการบริหาร และด้านคุณธรรมและจริยธรรม

 จากหลักการและเหตุผลดังกล่าว เทศบาลเขาชุมทองจึงได้จัดทำแผนการพัฒนาพนักงานเทศบาลตำบลเขาชุมทอง ระยะเวลา 3 ปี (ปีงบประมาณ 2564 - 2566)

**2. เป้าหมายในการพัฒนา**

 เป้าหมายในการพัฒนาพนักงานเทศบาลตำบลเขาชุมทอง กำหนดให้พนักงานเทศบาลตำบล เขาชุมทองทุกคนและทุกตำแหน่ง ได้รับการพัฒนาภายในระยะเวลา 3 ปี (ปีงบประมาณ 2564 - 2566)

**3. ยุทธศาสตร์การพัฒนา**

 1. ยกระดับการพัฒนาบุคลากร เพื่อเพิ่มประสิทธิภาพการทำงาน สามารถตอบสนองต่อความคาดหวังและความต้องการของประชาชน

/ 2. ปรับ...

- 2 -

 2. ปรับเปลี่ยนวิธีการพัฒนาให้มีความหลากหลาย ก้าวทันต่อเทคโนโลยีสมัยใหม่

 3. มุ่งสู่การเป็นองค์กรที่มีขีดสมรรถนะสูง บุคลากรมีความพร้อมและมีความสามารถในการเรียนรู้คิดริเริ่ม เปลี่ยนแปลงและปรับตัวได้อย่างเหมาะสม

**4. หลักสูตรการพัฒนา**

 หลักสูตรในการพัฒนาพนักงานเทศบาลตำบลเขาชุมทองอาจจะใช้หลักสูตรหนึ่งหลักสูตรใด หรือหลายหลักสูตร ดังนี้

 4.1 หลักสูตรอบรมความรู้พื้นฐานในการปฏิบัติงาน

 4.2 หลักสูตรการพัฒนาเกี่ยวกับงานในหน้าที่รับผิดชอบ

 4.3 หลักสูตรความรู้และทักษะเฉพาะของงานในแต่ละตำแหน่ง

 4.4 หลักสูตรด้านการบริหาร

 4.5 หลักสูตรด้านคุณธรรมและจริยธรรม

**5. วิธีการพัฒนา**

 5.1 วิธีการพัฒนาพนักงานเทศบาลตำบลเขาชุมทอง ให้ผู้บังคับบัญชาทุกระดับมีหน้าที่ความรับผิดชอบในการความคุมดูแล และพัฒนาผู้ใต้บังคับบัญชาทุกระดับมีหน้าที่ความรับผิดในการควบคุมดูแล และพัฒนาผู้ใต้บังคับบัญชาที่อยู่ภายใต้การบังคับบัญชาโดยตรงรวมทั้งผู้ใต้บังคับบัญชาที่ย้ายหรือโอนมาดำรงตำแหน่ง ซึ่งอยู่ภายใต้บังคับบัญชาของตนและผู้บังคับบัญชามีหน้าที่พัฒนาผู้ใต้บังคับบัญชาเพื่อเพิ่มพูนความรู้ทักษะ ทัศนะคติที่ดี คุณธรรมและจริยธรรม อันจะทำให้ปฏิบัติหน้าที่ราชการได้อย่างมีประสิทธิภาพ

 5.2 วิธีการพัฒนาพนักงานเทศบาลตำบลเขาชุมทอง อาจดำเนินการเองหรือดำเนินการร่วมกับ ก.ท.จ. ส่วนราชการหรือหน่วยงานอื่น โดยวิธีการพัฒนาวิธีใดวิธีหนึ่งหรือหลายวิธีก็ได้ ตามความเหมาะสม ดังนี้

 1. การปฐมนิเทศ

 2. การฝึกอบรม

 3. การศึกษาหรือดูงาน

 4. การประชุมเชิงปฏิบัติการหรือการสัมมนา

 5. การสอนงาน การให้คำปรึกษาหรือวิธีการอื่นที่เหมาะสม

 ระยะเวลาการดำเนินการพัฒนาพนักงานเทศบาลตำบลเขาชุมทอง จะกำหนดตามความเหมาะสมกับกลุ่มเป้าหมายที่เข้ารับการพัฒนา วิธีการพัฒนาและหลักสูตรการพัฒนาแต่ละหลักสูตร

/ 5.3 การ...

- 3 -

 5.3 การพัฒนาพนักงานเทศบาลตำบลเขาชุมทอง โดยการให้ไปศึกษาต่อเพิ่มเติมในประเทศ เพื่อเพิ่มพูนความรู้ ด้วยการเรียนหรือวิจัยตามหลักสูตรของสถาบันการศึกษาในประเทศ โดยใช้เวลาในการศึกษาในเวลาราชการและนอกเวลาราชการ เพื่อให้ได้มาซึ่งปริญญาบัตรหรือประกาศนียบัตร โดยได้รับอนุมัติจากนายกเทศมนตรี

 5.4 การพัฒนาพนักงานเทศบาลตำบลเขาชุมทอง โดยให้ไปศึกษาอบรม ดูงาน หรือปฏิบัติการวิจัยในประเทศ ให้เป็นไปตามระเบียบว่าด้วยการให้เจ้าหน้าที่ท้องถิ่นไปศึกษา ฝึกอบรมและดูงาน ณ ต่างประเทศที่คณะรัฐมนตรีกำหนด และให้เป็นอำนาจของนายกเทศมนตรีเป็นผู้มีอำนาจอนุมัติ

**6. งบประมาณในการดำเนินการ**

 งบประมาณสำหรับการพัฒนาพนักงานเทศบาลตำบลเขาชุมทอง เบิกจ่ายจากงบประมาณของเทศบาลตำบลเขาชุมทอง

**7. การติดตามและประเมินผลการพัฒนา**

 การติดตามประเมินผลเชิงปริมาณ

 ให้เจ้าหน้าที่ที่รับผิดชอบในการติดตามประเมินผล ดำเนินการติดตามประเมินผลความสำเร็จตามเป้าหมายการพัฒนาพนักงานเทศบาล โดยในแต่ละปีงบประมาณจะต้องมีพนักงานเทศบาลที่ได้รับการพัฒนาศักยภาพตามแผนการพัฒนาไม่น้อยกว่าร้อยละ 80 นอกจากนี้จะประเมินในประเด็นอื่น ได้แก่

 - การจัดสรรงบประมาณเพื่อการพัฒนาบุคลากรเป็นไปตามที่กำหนดในแผนการพัฒนา

 - การประเมินความรู้ความสามารถของผู้ผ่านการอบรมเพื่อพัฒนาตามแผนการพัฒนา ฯ โดยใช้การทดสอบก่อนและหลังอบรม เฉพาะกรณีโครงการที่เทศบาลเป็นผู้ดำเนินการเอง

 การติดตามประเมินผลเชิงคุณภาพ

 ให้ผู้บังคับบัญชาทำหน้าที่ประเมินผลความรู้ ความสามารถ ทักษะ และทัศนคติของบุคลากร โดยการติดตามประเมินผลการปฏิบัติงาน

8. แผน...

- 4 -

8. แผนดำเนินการพัฒนาพนักงานเทศบาลตำบลเขาชุมทอง

ระยะเวลา 3 ปี (ปีงบประมาณ 2564 - 2566)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ลำดับที่ | หน่วยงานรับผิดชอบ | หลักสูตร/โครงการ | บุคลากรกลุ่มเป้าหมาย(สังกัด) | ปี2564(คน) | ปี2565(คน) | ปี2566(คน) | ระยะเวลา | งบประมาณ(บาท) | หมายเหตุ |
| 1 | สำนักปลัดเทศบาล | โครงการพัฒนาบุคลากรของเทศบาล(หลักสูตรคุณธรรมและจริยธรรม) | บุคลากรในสังกัดเทศบาล | 22 | 22 | 22 | 2 - 3 วัน | 50,000 |  |
| 2 | สำนักปลัดเทศบาล | หลักสูตรนักบริหารงานท้องถิ่น | ปลัดเทศบาลรองปลัดเทศบาล | 1 | 1 | - | 4 สัปดาห์ | 105,00034,000 |  |
| 3 | สำนักปลัดเทศบาล | หลักสูตรนักบริหารงานทั่วไป | สำนักปลัดเทศบาล | 1 | - | 1 | 4 สัปดาห์ | 34,000 |  |
| 4 | สำนักปลัดเทศบาล | หลักสูตรนักวิเคราะห์นโยบายและแผน | สำนักปลัดเทศบาล | - | 1 | - | 4 สัปดาห์ | 34,000 |  |
| 5 | สำนักปลัดเทศบาล | หลักสูตรนิติกร | สำนักปลัดเทศบาล | - | 1 | - | 4 สัปดาห์ | 34,000 |  |
| 6 | สำนักปลัดเทศบาล | หลักสูตรนักทรัพยากรบุคคล | สำนักปลัดเทศบาล | - | - | 1 | 4 สัปดาห์ | 33,000 |  |
| 7 | สำนักปลัดเทศบาล | หลักสูตรเจ้าพนักงานธุรการ | สำนักปลัดเทศบาล | - | 1 | - | 3 สัปดาห์ | 24,000 |  |
| 8 | สำนักปลัดเทศบาล | หลักสูตรนัดจัดการงานทะเบียนและบัตร | สำนักปลัดเทศบาล | - | 1 | - | 4 สัปดาห์ | 40,000 |  |
| 9 | สำนักปลัดเทศบาล | หลักสูตรเจ้าพนักงานป้องกันและบรรเทาสาธารณภัย | สำนักปลัดเทศบาล | - | 1 | - | 3 สัปดาห์ | 25,000 |  |
| 10 | สำนักปลัดเทศบาล | หลักสูตรนักพัฒนาชุมชน | สำนักปลัดเทศบาล | - | 1 | - | 4 สัปดาห์ | 39,500 |  |
| 11 | สำนักปลัดเทศบาล | หลักสูตรนักจัดการงานทั่วไป | กองสาธารณสุขและสิ่งแวดล้อม | - | - | 1 | 4 สัปดาห์ | 34,000 |  |
| 12 | สำนักปลัดเทศบาล | หลักสูตรนักบริหารงานการคลัง | กองคลัง | - | 1 | 1 | 4 สัปดาห์ | 34,000 |  |
| 13 | สำนักปลัดเทศบาล | หลักสูตรเจ้าพนักงานการเงินและบัญชี | กองคลัง | - | - | 1 | 3 สัปดาห์ | 20,000 |  |

/ ลำดับ...

- 5 -

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ลำดับที่ | หน่วยงานรับผิดชอบ | หลักสูตร/โครงการ | บุคลากรกลุ่มเป้าหมาย(สังกัด) | ปี2564(คน) | ปี2565(คน) | ปี2566(คน) | ระยะเวลา | งบประมาณ(บาท) | หมายเหตุ |
| 14 | สำนักปลัดเทศบาล | หลักสูตรเจ้าพนักงานจัดเก็บรายได้ | กองคลัง | - | 1 | - | 3 สัปดาห์ | 25,000 |  |
| 15 | สำนักปลัดเทศบาล | หลักสูตรเจ้าพนักงานพัสดุ | กองคลัง | - | - | 1 | 3 สัปดาห์ | 20,000 |  |
| 16 | สำนักปลัดเทศบาล | หลักสูตรนักบริหารงานช่าง | กองช่าง | - | - | 1 | 4 สัปดาห์ | 34,000 |  |
| 17 | สำนักปลัดเทศบาล | หลักสูตรนายช่างโยธา | กองช่าง | - | 1 | - | 3 สัปดาห์ | 25,000 |  |
| 18 | สำนักปลัดเทศบาล | หลักสูตรวิศวกรโยธา | กองช่าง | - | 1 | - | 4 สัปดาห์ | 34,000 |  |
| 19 | สำนักปลัดเทศบาล | หลักสูตรนักบริหารงานสาธารณสุข | กองสาธารณสุข ฯ | - | 1 | - | 4 สัปดาห์ | 34,000 |  |
| 20 | สำนักปลัดเทศบาล | หลักสูตรนักวิชาการสาธารณสุข | กองสาธารณสุข ฯ | 1 | - | - | 4 สัปดาห์ | 34,000 |  |
| 21 | สำนักปลัดเทศบาล | หลักสูตรนักบริหารงานการศึกษา | กองการศึกษา | - | 1 | - | 4 สัปดาห์ | 34,000 |  |
| 22 | สำนักปลัดเทศบาล | หลักสูตรนักบริหารงานศูนย์พัฒนาเด็กปฐมวัย | กองการศึกษา | - | 1 | - | 4 สัปดาห์ | 29,500 |  |
| 23 | สำนักปลัดเทศบาล | หลักสูตรพัฒนาครูและบุคลากรทางการศึกษา | กองการศึกษา | 1 | 1 | 1 | 2 - 3 วัน | 15,000 |  |
| 24 | สำนักปลัดเทศบาล | การบันทึกบัญชีและการจัดทำรายงานทางการเงินด้วยระบบคอมพิวเตอร์ | กองคลัง | 1 | 1 | 1 | 5 วัน | 15,000 |  |
| 25 | สำนักปลัดเทศบาล | อบรมคอมพิวเตอร์สำหรับการวิเคราะห์นโยบายและแผน | สำนักปลัดเทศบาล | - | 1 | - | 5 วัน | 15,000 |  |
| 26 | สำนักปลัดเทศบาล | อบรมคอมพิวเตอร์พื้นฐานสำหรับการปฏิบัติงาน | ทุกส่วนราชการของเทศบาลตำบลเขาชุมทอง | 1 - 2 | 1 - 2 | 1 - 2 | 5 วัน | 15,000 |  |

/ลำดับ...

- 6 -

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ลำดับที่ | หน่วยงานรับผิดชอบ | หลักสูตร/โครงการ | บุคลากรกลุ่มเป้าหมาย(สังกัด) | ปี2564(คน) | ปี2565(คน) | ปี2566(คน) | ระยะเวลา | งบประมาณ(บาท) | หมายเหตุ |
| 27 | สำนักปลัดเทศบาล | อบรมคอมพิวเตอร์สำหรับออกแบบก่อสร้าง | กองช่าง | - | 1 | - | 5 วัน | 15,000 |  |
| 28 | สำนักปลัดเทศบาล | หลักสูตรการพัฒนาบุคลากรตามโครงการการอบรม สัมมนาวิชาการหรือการประชุมเชิงปฏิบัติการที่องค์กรหรือหน่วยงานอื่นจัด | ทุกส่วนราชการของเทศบาลตำบลเขาชุมทอง | 22 | 22 | 22 | 1 - 5 วัน | 150,000 |  |

- 7 -

**9. สรุปจำนวนอัตรากำลังตามโครงสร้างส่วนราชการ**

 เทศบาลตำบลเขาชุมทอง ได้กำหนดโครงสร้างการแบ่งส่วนราชการภายในออกเป็น 1 สำนัก 4 กอง 1 หน่วยงาน และกำหนดตำแหน่งและกรอบอัตรากำลังตามแผนอัตรากำลัง 3 ปี (ประจำปีงบประมาณ 2564 - 2566) ดังนี้

 1. พนักงานเทศบาล จำนวน 24 ตำแหน่ง 26 อัตรา

 2. พนักงานครูเทศบาล จำนวน 2 ตำแหน่ง 2 อัตรา

 3. ลูกจ้างประจำ จำนวน 5 ตำแหน่ง 5 อัตรา

 4. พนักงานจ้าง

 - ทั่วไป จำนวน 8 ตำแหน่ง 8 อัตรา

 - ภารกิจ จำนวน 10 ตำแหน่ง 16 อัตรา